Source: http://politeia.org.ro/stiri-revista-presei/revista-presei-17-ianuarie-republica-ghevara-impotriva-romaniei-europene/23500/
Timestamp: 2019-02-18 22:13:15+00:00

Document:
Revista presei – 17 ianuarie / Republica “ghevara” împotriva României Europene | PoliteiaWorld
Home » Stiri / Revista Presei	» Revista presei – 17 ianuarie / Republica “ghevara” împotriva României Europene
Revista presei – 17 ianuarie / Republica “ghevara” împotriva României Europene
17/01/2014 Autor theophyle Categorii: Stiri / Revista Presei
Bună dimineata intr-o zi vineri. Regimul termic va fi caracterizat de valori cu mult mai ridicate decât ar fi normal la această dată. Astfel, temperaturile maxime vor fi cuprinse între 2 grade în Oltenia, estul Transilvaniei şi nordul Moldovei şi 13 grade în Banat, iar cele minime se vor situa între -2 şi 7 grade, usor mai scăzute în depresiuni. Cerul va fi mai mult noros, exceptând regiunile sudice şi sud-estice, unde înnorările vor fi temporare. Cu precădere în cursul nopţii va ploua în Maramureş, local în Crişana şi în jumătatea de nord-vest a Transilvaniei şi izolat în nordul Moldovei. La munte, cu deosebire în masivele nordice, vor fi precipitaţii slabe, mai ales sub formă de lapoviţă şi ninsoare. Îndeosebi dimineaţa şi noaptea, va fi ceaţa asociată trecător cu burniţă sau ploaie slabă, local în sud şi est şi pe arii restrânse în rest. Vântul va sufla slab şi moderat, cu intensificări în zona montană.
În Bucureşti, vremea se va menţine mai caldă decât ar fi normal la această dată, astfel că temperatura maximă se va situa în jurul valorii de 7 grade, iar cea minimă va fi de 0…2 grade. Cerul va avea înnorări, mai ales dimineaţa şi noaptea când vor fi şi condiţii de ceaţă. Vântul va sufla în general slab.
Curs valutar BNR valabil azi: 1 EURO = 4. 5275 RON; 1 USD = 3. 3244 RON; 1 EURO = 1. 3619 USD; Francul elvetian 3. 6633 RON. Gramul de aur 132.2591 RON.
Băsescu: Ponta a uitat că a votat, împreună cu tata-socru, debarcarea lui Năstase, la hotel Confort. Preşedintele Traian Băsescu a ţinut să-i amintească premierului Victor Ponta că în 2006 a votat pentru debarcarea lui Adrian Năstase pentru că ancheta în dosarul Zambaccian afecta imaginea partidului. „Mă uit la câta demagogie funcţionează la PSD, ca şi cum Ponta nu ar fi fost la hotelul Confort în noaptea cuţitelor lungi şi nu ar fi devenit a doua zi purtător de cuvant al lui Geoana, ca şi cum tata socru nu ar fi fost tot atunci mare susţinător al debarcării lui Nastase, si mulţi i-au reproşat Zambaccian, că le strică imaginea“, a declarat Traian Băsescu. Traian Băsescu a amintit de noaptea în care liderii PSD au votat pentru retragerea lui Năstase din fruntea Camerei Deputaţilor, în 2006. „Când văd proba asta de demagogie, aproape înţeleg că nu se poate face nimic cu ei, sunt capabili să mintă fără ruşine. Acolo a fost un vot, şi toti liderii ăştia care acum îi plâng pe umăr veţi constata că toţi l-au înfierat cu mânie proletară, şi pentru el au fost doar două voturi. Din gura l-au mai susţinut şi alţii, că nu ştiau cum iese votul. Unul, Duvaz, şi al doilea generalul care a fost la rezervele statului – Bejenariu. Îţi vine asa să nu te mai uiţi la ei când îi vezi cât sunt de demagogi“, a completat şeful statului. În anul 2004, în luna decembrie, în urma alegerilor legislative, Adrian Năstase redevine preşedinte al Camerei Deputaţilor. Adrian Năstase nu a finalizat acest nou mandat de preşedinte al Camerei Deputaţilor, în urma unei campanii de presă, alegând să demisioneze, în martie 2006, pentru a nu afecta imaginea instituţiei. Integral la Adevarul.
Traian Băsescu: România își propune să devină membru al spațiului Schengen până în octombrie. Președintele Traian Băsescu a reiterat, joi seară, că l-ai informat pe președintele Consiliului European, Herman Van Rompuy, cu privire la aderarea României în Schengen până la sfârșitul acestui an, referindu-se mai exact la luna octombrie. ”L-am informat pe președintele Consiliului European că România își propune ca până la sfârșitul acestui an să devină membru al spațiului Schengen. Din mai multe motive, nu este doar un obiectiv de țară, dar și unul personal, în condițiile în care îmi termin mandatul la 21 decembrie. Aș vrea ca și acest pas să fie făcut. Să fim membru Schengen, chiar dacă se va face în două etape. Sigur, datorită evoluțiilor interne, vizez luna octombrie. Și nu numai datorită evoluției interne, dar mai sunt alegerile pentru Parlamentul European, este greu să intrăm în negocieri cu statele membre care mai au obiecțiuni acum”, a spus președintele Băsescu. Acesta a precizat că i-a cerut lui Van Rompuy sprijin la fel cum a făcut-o în 2012, explicându-i acestuia că România are nevoie ca raportul MCV, care va fi publicat pe 22 sau 29 ianuarie, să reflecte ce s-a întâmplat. Integral aduce B1TV
Libertatea economică 2014 – România: Economia ar merge bine dacă nu ar fi problemele din instituții. România are un grad de libertate economică de 65,5 – cifră care o clasează pe locul 62 în lume în Indexul Libertăţii Economice pe 2014 dat publicităţii de Heritage Foundation în parteneriat cu The Wall Street Journal. The Heritage Foundation, cel mai prestigious Think Tank al Washington-ului, analizează de 20 de ani ataşamentul statelor lumii faţă de principiile libertăţilor economice, plasând pentru fiecare stat o grupă de 10 indici pe o scară de la 0 la 100. Cu cât scorul înregistrat este mai mare, cu atât sunt mai mari creşterea economică, prosperitatea pe termen lung şi progresul social. Experţi Heritage Foundation: reformarea instituțiilor rămâne esenţială pentru România Scorul înregistrat de România este cu 0,4 puncte mai mare decât cel înregistrat în 2013. Potrivit autorilor Indexului, creșterea punctajului se datorează “micilor progrese făcute în domeniile libertăţilor monetare, libertăţilor comerciale şi îndepărtării corupţiei”. Scorul de 65,5, care este peste media mondială, plasează România a 29-a dintre cele 43 de state care compun regiunea europeană. (V. Imaginea alăturată). De la primul index publicat de Heritage Foundation, scorul României s-a îmbunătăţit cu 23 de puncte, plasând statul roman pe poziţia a opta în topul mondial al celor mai accelerate creşteri. În ultimii patru ani însă, creşterea a fost lentă, influenţată de scăderea înregistrată în 2012 faţă de 2011. ( v. Imaginea alăturată). Integral aduce Curs de Guvernare
CJ Constanța a cumpărat apartamente în valoare de peste 3 milioane de euro de la un afacerist controversat. Consiliul Judeţean Constanţa a cheltuit 3,6 milioane de euro pentru a cumpăra mai multe apartamente de la un controversat patron. Nu este o afacere pentru care Nicuşor Constantinescu este urmărit penal de procurorii DNA, dar achiziţia apare într-un raport al Curţii de Conturi care demonstrează cât de puternic este preşedintele Consiliului Judeţean în Constanţa. Plăţile ilegale pentru care procurorii DNA l-au ridicat Nicuşor Constantinescu sunt doar o parte din afacerile în care este implicat preşedintele Consiliului Judeţean Constanţa. Fără legătură cu cele întâmplate ieri, Nicuşor Constantinescu a fost reclamat la DNA de Curtea de Conturi după ce Consiliul Judeţean pe care îl conduce a cumpărat, în 2012, 25 de apartamente de protocol la supra-preţ, scrie Adevărul. Mai exact, Consiliul a semnat un contract pentru achiziţia a 19 apartamente de 3 camere a câte 150.000 de euro fiecare şi achiziţia a 6 apartamente de două camere a 130.000 de euro. Suma totală: 3,6 milioane de euro, pe care Consiliul Judeţean Constanţa ar trebui să o achite în 60 de rate până în 2017. Vânzătorul apartamentelor a fost firma Stop SRL, controlată de omul de afaceri Costel Zelcă, un influent om de afaceri din Constanţa. Potrivit contractului iniţial, Consiliul Judeţean ar fi primit cheia apartamentelor în vara anului 2012. Însă, contractul a fost modificat între timp, iar Consiliul Judeţean va deveni proprietarul de drept al celor 25 de apartamente abia după ce va achita cele 3,6 milioane de euro, adică în 2017. Integral aduce DiGi24
Premierul a primit vot de blam pentru asaltul asupra Justiţiei. CSM a decis că Victor Ponta a încălcat independenţa sistemului judiciar. Preşedintele Instanţei Supreme, judecătoarea Livia Stanciu, l-a criticat dur. Judecătorul Livia Doina Stanciu, președintele Instanței Supreme, contraatacă. Ponta, Șova și Cătălin Ivan, criticați dur pentru că au încălcat independența Justiției. Premierul Victor Ponta a bătut recordurile. El a primit un nou vot de blam din partea CSM, pentru atacurile nejustifi cate și declarațiile false despre politizarea Justiției. Consiliul Superior al Magistraturii a decis ieri, cu majoritate de voturi (12 din 17), că primul-ministru Victor Ponta a încălcat independenţa Instanţei Supreme, a Direcţiei Naţionale Anticorupţie şi a Justiţiei, în ansamblul său prin declaraţiile despre politizarea Justiţiei şi cazul Adrian Năstase. Aprobând raportul Inspecţiei Judiciare care a verificat fiecare afirmaţie a premierului Victor Ponta din emisiunea “Ora de vârf”, difuzată de România TV în data de 6 ianuarie 2014, membrii CSM au constatat că afirmaţiile deosebit de grave au afectat principiul separaţiei şi echilibrului puterilor în stat, determinând totodadă decredibilizarea Justiţiei. Preşedintele Instanţei Supreme, judecătoarea Livia Doina Stanciu, l-a criticat dur pe premier, aducându-i aminte de greşelile de acelaşi tip la adresa Justiţiei. Judecătoarea Stanciu i-a reproşat premierului atitudinea nu doar cu privire la cazul Adrian Năstase, dar şi în cazurile Gigi Becali şi Relu Fenechiu. “Nu îi este permis”Înainte de a intra în şedinţa CSM, şefa Instanţei Supreme a susţinut că premierului “nu îi este permis” să facă declaraţii în timp ce se judecă un dosar şi nici să emită aprecieri cu privire la un inculpat. “Nu-i este permis premierului României să facă aprecieri privind actul de justiţie! Să lase judecătorii să-şi facă treaba! Declaraţiile sale duc la decredibilizarea Justiţiei, afectează independenţa justiţiei!(…) integral aduce EVZ
Inventarul dosarelor penale făcut de Inspecţia Judiciară: Videanu urmărit penal de DIICOT şi cercetat pentru abuz, premierul Ponta a primit 14 NUP-uri de la Parchetul General. Inspecţia Judiciară a Consilului Superior al Magistraturii a identificat că pe numele premierului Victor Ponta au fost deschise de DNA şi Parchetul General 23 de dosare. La DNA, Ponta a fost investigat în 2 dosare în care a primit neînceperea urmăririi penale şi alte două este încă investigat. Pe numele lui Adriean Videanu au fost identificate 13 dosare la DNA, DIICOT şi Parchetul General. În 12 dosare Videanu a primit NUP, într-unul este cercetat pentru abuz în serviciu şi DIICOT a început anul trecut urmărirea penală împotriva sa.Procedura este că procurorii trebuie să deschidă un dosar pentru sesizările în care sunt denunţate diverse fapte. Astfel că faptul că pe numele lui Victor Ponta sunt 23 de dosare nu înseamnă că procurorii au considerat că există elemente care să indice că premierul a comis vreo infracţiune. În acest moment, Ponta nu are calitatea de urmărit penal în vreun dosar. În schimb în cazul lui Videanu procurorii DIICOT au decis să înceapă urmărirea penală, considerând că există nişte indicii că fostul ministru ar fi încălcat legea. În urma sesizării Inspecţiei Judiciare de către CSM, după declaraţiile făcute de Victor Ponta care a susţinut că DNA nu investighează plângerile formulate de către Guvern şi că politicieni din cadrul PDL nu sunt anchetaţi de procurorii, inspectorii au verificat la DNA, Parchetul General şi DIICOT starea dosarelor cu politicienii menţionaţi de Ponta. Printre cei menţionaţi se afla şi Adriean Videanu. În raportul Inspecţiei Judiciare prezentat plenului Consiliului Superior al Magistraturii au fost inventariate toate dosarele care îl privesc pe Adriean Videanu. La DNA au fost indetificate şase dosare în care a fost investigat Adriean Videanu în urma unor plângeri penale. Din cele şase în cinci procurorii au dispus clasarea cauzelor şi neînceperea urmării penale împotriva lui Videanu. Integral aduce Gandul.
Romania a incheiat anul 2013 cu cele mai accelerate scumpiri din UE. Romania si Estonia au inregistrat in decembrie 2013 o crestere medie a preturilor de consum de 3,2% pe ultimele 12 luni, cea mai mare rata din Uniunea Europeana, a informat joi Oficiul European de Statistica Eurostat. Indicatorul se refera la rata medie a inflatiei pe ultimele 12 luni, pana in decembrie 2013, comparand indicele armonizat al preturilor de consum pe ultimele 12 luni cu indicele pe precedentele 12 luni. Potrivit sursei citate, Romania si Estonia sunt urmate, in topul ratelor medii ale inflatiei la 12 luni, pana in decembrie 2013, de Olanda si Marea Britanie, cu cate 2,6%. Cele mai scazute rate au fost inregistrate de Grecia (-0,9%), urmata de Letonia (0%), care a aderat la zona euro la 1 ianuarie 2014. Alte rate scazute ale inflatiei medii pe ultimele 12 luni au fost inregistrate, in decembrie 2013, de Bulgaria, Cipru, Portugalia si Suedia (cu cate 0,4%). La nivelul intregii Uniuni Europene, rata medie a inflatiei, inregistrata in decembrie 2013, pe ultimele 12 luni, a fost de 1,5%, iar in zona euro de 1,4%. Integral aduce Hotnews
Baronii PSD pun tunurile pe justiţie. Procurorii fac dosare la ordin, iar DNA ar trebui desfiinţată prin lege, sunt reacţiile virulente îndreptate împotriva procurorilor şi a sistemului de justiţie în general lansate după ridicarea lui Nicuşor Constantinescu pentru a fi audiat miercuri la DNA. Cine sunt autorii atacurilor? Primarul Constanţei, Radu Mazăre, dar şi Nicuşor Constantinescu, ultimul atât în nume personal, cât şi al instituţiei pe care o conduce, Consiliul Judeţean Constanţa. Declarându-se revoltat de faptul că anchetatorii anticorupţie l-au ridicat pe Constantinescu pentru audieri, Mazăre a apreciat că acesta nu este vinovat, ci o victimă. În plus, primarul Constanţei a declarat că procurorii „fac dosare la ordine“ şi că sistemul judiciar este „impregnat de ofiţeri sub acoperire sau de oameni controlaţi de serviciile din România“. „Eu nu vorbesc nici de Ponta, nici de nu ştiu cine. Ferească Sfântul să iau eu puterea în ţara asta“, a avertizat Mazăre, într-o intervenţie la Realitatea Tv. La rândul său, printr-un comunicat de presă emis de Consiliul Judeţean pe care-l conduce, Nicuşor Constantinescu a pozat în victimă a unui „război politic pe care DNA-ul condus de Traian Băsescu îl duce împotriva oamenilor politici ai USL“. Nu în ultimul rând, el a cerut Parlamentului să desfiinţeze DNA prin adoptarea unei legi! Şeful pe linie de partid al celor doi baroni locali, premierul Victor Ponta, s-a abţinut de la a sancţiona afirmaţiile acestora. A făcut-o, în schimb, preşedintele PNL, Crin Antonescu: „E o declaraţie a PSD Constanţa, nu a USL sau nu a PNL. Eu nu sunt de acord cu ea, e dreptul lor să o facă, dar eu cred că e o declaraţie care nu face bine PSD, e o declaraţie dată aşa în împrejurări mai tulburate şi categoric PNL dezavuează o asemenea formulă. Presupun că şi conducerea centrală a PSD o va dezavua“. Integral aduce Romania Libera
Consiliul Fiscal numără 1,5 milioane de angajaţi la negru, dar Inspecţia Muncii nu a găsit decât 15.700. care au mai mult de cinci angajaţi la negru – introdusă în Codul muncii în 2011- nu i-a speriat pe angajatori, care preferă să ajungă în instanţă decât să plătească amenzile inspectorilor de muncă. Motivul? Niciun patron nu a fost pedepsit cu închisoarea până acum, iar angajatorii care primesc la muncă peste 5 angajaţi fără forme legale preferă să plătească amenzile administrative date de judecători, pentru că sunt mai mici decât cele ale inspectorilor de muncă. „Din câte ştiu, nu există o condamnare cu închisoare (a angajatorilor care au cel puţin 6 salariaţi fără forme legale – n.red.). În momentul de faţă, dacă descoperim un angajator cu minimum şase angajaţi la negru, inspectorii de muncă nu aplică sancţiuni, ci îl trimit direct în instanţă. De regulă, se începe urmărirea penală şi se dă o amendă administrativă în valoare de 850 sau de 1.000 de lei. Avem situaţii în practică în care găsim 2, 3 sau 4 angajaţi fără forme legale, iar angajatorul vine şi spune: «Staţi, că mai am 2 după colţ!». Şi astfel sunt şase şi cazul intră în atribuţiile organului de cercetare penală, unde amenzile sunt mai mici“, a explicat Ciprian Georgian Dragomir, inspector general de stat în cadrul Inspecţiei Muncii. Dragomir este de mai bine de un an şeful Inspecţiei Muncii, instituţie care numă­ră peste 2.400 de angajaţi, dintre care 1.700 sunt inspectori de muncă.În prezent, potrivit Codului muncii, amen­zile pe care le dau inspectorii de muncă pentru cauzurile în care angajatorii au până la 5 angajaţi la negru variază între 10.000 şi 20.000 de lei pentru fiecare angajat care lucrează la negru. Dacă o firmă are 6 angajaţi la negru, inspectorul de muncă înaintează procurorilor de la Parchet o propunere de cercetare penală, care decid sau nu începerea urmă­ririi penale. Evaziunea fiscală din munca la negru este de 4 miliarde de euro pe an. Inspecţia Muncii a dat amenzi de 18 milioane de euro pentru munca fără forme legale în 2013. Pedeapsa cu închisoarea până la doi ani pentru administratorii de firme Integral la Ziarul Financiar
Nu mai avem viata lunga in UE! Victor Ponta este, cred, foarte multumit de concluzia CSM care stabileste ca prin declaratiile de dupa condamnarea lui Adrian Nastase premierul a lezat independenta justitiei. Dupa cum cred ca ii convin si criticile severe ale presedintelui Inaltei Curti de Casatie si Justitie pe aceeasi tema. Iar faptul ca insista pe declaratiile de acelasi tip sugereaza ca si urmareste astfel de reactii. Decizia CSM este absolut fireasca, dar oricat de transanta, ea nu are niciun efect practic asupra premierului. Da, a incalcat grav independenta justitiei si continua sa o incalce. Dar nu exista nicio sanctiune practica. Da, ar trebui sa-si dea demisia. Nu si-o va da. Exceptionala este si reactia d-nei Livia Stanciu, presedintele celei mai inalte instante a tarii: “Sa induci ideea ca la Inalta Curte dosarele se judeca in raport de culoarea politica a inculpatilor este extrem de grav. (…) Nu-i este permis premierului Romaniei sa faca aprecieri privind actul de justitie. Sa lase judecatorii sa-si faca treaba. Declaratiile sale duc la decredibilizarea justitiei. Declaratiile premierului afecteaza independenta justitiei, inducand in randul populatiei un sentiment de neincredere. Toti magistratii sunt nemultumiti de aceasta atitudine”. Toti, mai putin procurorul general Tiberiu Nitu, dupa cum de-abia am vazut. D-na Stanciu este unul dintre cei mai discreti magistrati din aceasta tara, declaratiile publice ale domniei sale fiind foarte foarte rare. Daca a considerat necesar sa vorbeasca si, mai ales, pe un asemenea ton inseamna ca situatia este de o gravitate extrema. Si are perfecta dreptate. Integral aduce ziare.com
Etichete: 2014, Politeia - Revista Presei, Stiri Europene
38 Raspunsuri la Revista presei – 17 ianuarie / Republica “ghevara” împotriva României Europene
Sare'n Ochi17/01/2014 at 08:42
theophyle17/01/2014 at 08:49
Tzepelica17/01/2014 at 09:10
Ne intoarcem de unde am plecat, adica acum 24 de ani.
Ca si atunci, avem o singura solutie : romanii sa iasa masiv in strada.
Sa sprijine justitia si sa arate usa mafiei din politica.
Pt. asta, insa, e nevoie de lideri decisi, curajosi, care sa inspire incredere.
Vad ca “uniti, luptam” a cam ostenit… 🙁
theophyle17/01/2014 at 09:15
adevarat, pe bune ca astia nu merge, nu mai au nici rusine si nici un fel de piedici morale. Asa cum a spus Nuland, “iesiti si aparati justitia!” Cuvintele ei!
Tzepelica17/01/2014 at 09:22
Ieri am trecu prin dealul Patriarhiei.
Am ramas shocat constatand ca :
– sub vechea clopotnita sub care a fost asasinat Barbu Catargiu s-a amenajat un magazin cu “amintiri” bisericesti, “Bucuria pelerinului”;
– chiar langa fostul palat al Parlamentului a fost amplasat un cort imens, probabil pt. conferinte, simpozioane si altele asemenea, tot pt. pelerini;
– parcarea din varful dealului era ocupata de 3 autocare moderne cu sigla “Basilica Travel”, apartinand agentiei de turism a patriarhiei.
Un iz comercial agresiv, total nepotrivit locului…:-(
theophyle17/01/2014 at 09:23
inca putin si Mitropolia incepe sa vanda indulgente!
Tzepelica17/01/2014 at 09:33
Dacă mă duc în curtea Mitropoliei și răstorn toate măsuțele unde se vând cruciulițe, mătănii, lumânări, etc. și strig în gura mare “Ridicați acestea de aici și nu faceți din casa Tatălui Meu un loc de negustorie”, popii or să cheme Poliția sau or să mi se închine…? 🙂
theophyle17/01/2014 at 09:36
100% cheama politia!
Tzepelica17/01/2014 at 09:41
Cred ca Daniel are si firma de bodyguarzi.
Ma aleg, sigur, cu o ciomageala “rupta din Rai”. 🙂
theophyle17/01/2014 at 09:44
Deci timi,
propun sa asteptam revenirea Lui!
Sare'n Ochi17/01/2014 at 09:29
poate, poate:
http://www.digi24.ro/Stiri/Digi24/Actualitate/Justitie/Gheorghe+Iancu+Victor+Ponta+ar+putea+fi+cercetat+penal+pentru+im
Gheorghe Iancu: Victor Ponta ar putea fi cercetat penal pentru împiedicarea înfăptuirii justiţiei
theophyle17/01/2014 at 09:38
din nefericire nu cred! Iancu este un tradator, coleg cu Nastase si l-a aparat cand l-au bagat in puscarie. Deci poti sa fi absolut sigur ca este un joc de glezne! INSA, Doamne Ajuta!
observator 217/01/2014 at 09:42
Iată, în premieră, MAPA PROFESIONALĂ A PROCURORULUI PONTA. Dosarele investigate de premier pe când era anchetator la Parchetul General. EXCLUSIV
Victor Ponta, avocatul lui Ovidiu Tender
Deşi nu a menţionat în CV-ul oficial, Victor Ponta este şi avocat de profesie. În 2006, el a fost în lumina reflectoarelor în calitate de avocat al lui Ovidiu Tender, acuzat într-un dosar al DIICOT. În final, Tender a fost condamnat în acest dosar. Victor Ponta pe atunci avocat şi deputat a fost acuzat de incompatibilitate. Inspecţia Judiciară a CSM a reţinut că avocatul Victor Ponta a dorit tergiversarea procesului în care era inculpat Tender. Victor Ponta a mai fost angajat ca avocat de către Cozmin Guşă, dar l-a reprezentat în instanţă şi pe Marcel Ţundrea protagonistul unei dintre cele mai mari errori judiciar din România
Raportul Inspecţiei Judiciare a CSM întocmit în 2006 menţionează că Victor Ponta a avut o conduită nepotrivită cu profesia de avocat, dar şi cu statutul său de parlamentar: „Demnă de evidenţiat este conduita avocatului Ponta Victor, parlamentar şi jurist de profesie, care a fost departe de ţinuta pe care ar fi trebuit să i-o confere statutul de avocat şi în acelaşi timp de parlamentar. Prezenţa sa în instanţă a avut drept scop tergiversarea soluţionării dosarului, astfel încât instanţa să nu poată soluţiona cauza în termenul prevăzut de lege şi nu pentru a asigura apărarea inculpatului.”
Consiliul Superior al Magistraturii a transmis raportul către Comisia de Disciplină a Baroului Bucureşti, care însă nu a aplicat nici o sancţiune.
http://www.gandul.info/politica/iata-in-premiera-mapa-profesionala-a-procurorului-ponta-dosarele-investigate-de-premier-pe-cand-era-anchetator-la-parchetul-general-exclusiv-10692540?utm_source=Gandul&utm_medium=Click%2BCitesteSi&utm_campaign=CitesteSi%2Bgandul
zigzag17/01/2014 at 09:53
eu de cand spun ca tender e unul din stapanii lui ponta ? si unul din marii beneficiari ai “coabitarii” care a primit verde de la politruci sa intre cu prospectiuni sa pe proprietatile oamenilor ? pote afla si basescu cum e respectata proprietatea in RO .
tiberiu200917/01/2014 at 09:43
Nu are nevoie nici un partid de Marius But?
http://www.evz.ro/detalii/stiri/marius-but-comisarul-ejectat-de-sistem-la-un-singur-control-comisarul-a-recuperat-45-m-1077371.html
theophyle17/01/2014 at 09:47
probabil ca are. In partid intri cu adeziune, cand o sa doreasca sa adere sunt sigur ca o poate face!
tiberiu200917/01/2014 at 10:01
Sunt situatii in care partidul invita si face curte unor persoane dorite.
theophyle17/01/2014 at 10:34
vai mama lor de partide, care trebuie sa curteze un comisar de garda financiara doar pentru ca si-a facut datoria. Tiberiu vedem foarte diferit politica. Un om care isi face datoria, primeste salariu pentru asta – nu devine erou!
tiberiu200917/01/2014 at 11:09
Probabil vedem diferit.Dar in contextul actual:
-conducatori care isi fac datoria sunt realmente eroi
-in afara de eroi este nevoie in primul si in primul rand de conducatori onesti. Si But a dovedit onestitate.
-pentru absolut oricare partid din opozitie But ar fi o lovitura de imagine. Si daca pentru politicieni imaginea este cea aducatoare de voturi atunci o lovitura de imagine ar fi foarte necesara si benefica acum.De aceea am si amintit nu de mult de Bogdan Aurescu.
Eu cred ca partidele ar trebui sa isi gaseasca membri marcanti (lideri) nu doar furand parlamentari ci ofertand persoane remarcabile.
theophyle17/01/2014 at 11:25
tiberiu ca noi gandim diferit nu este o noutate. Am sa mentionez inca o data si poate pentru ultima oara cam cum vad eu treaba.
1. Cinstea este o valoare fundamentala, ea trebuie apreciata dar in nici un caz premiata.Asta arata in ce jalnica criza de valori ne aflam, hai sa premiem pe toti ce care respecta 50% din cele 10 comenzi biblice. Tu chiar nu intelegi la ce derizoriu am ajuns?
2. Un om care isi face meseria onest nu este nici erou si nici conducator. Sunt sigur ca exista mii de doctori care nu iau spaga, profesori care predau bine si nu isi umilesc elevii si judecatori care judeca corect. Nu toti pot fi conducatori.
3. Daca tot bati capul cu Aurescu, o intrebare – il cunosti? Daca da, atunci stii probabil ca omul nu poate mobiliza nici macar 100 de oameni. omul este tehnocrat de exceptie, atat. Il cunosc personal de niste ani.
4. Ceea ce crezi tu sau nu crezi este treaba ta, nu cred ca are nimic in legatura cu politica. Sunt niste pareri pe care le crezi universale si care nici pe departe nu sunt!
tiberiu200917/01/2014 at 12:34
Biiine.Ma repliez (desi…).
zigzag17/01/2014 at 09:47
theophyle17/01/2014 at 09:48
Buna ziua ziggy 🙂
Diana17/01/2014 at 12:32
https://www.facebook.com/events/252019861629706/?ref_newsfeed_story_type=regular
theophyle17/01/2014 at 12:51
stim si mergem 🙂
elablue17/01/2014 at 12:42
Mistou, e unul autorizat. Chiar nu mai are nimeni nicio scuza pentru neparticipare. Dar n-am vazut nimic pe la TV-uri.
nici nu cred ca o sa vezi!
Diana17/01/2014 at 12:54
Nici pomeneala de TV-uri. Nici macar invitatii de la B1
theophyle17/01/2014 at 13:00
Hai ca i-am postat linkul pe pagina lui MRU – Sa-i vedem ce zmi sunt forta civica din Bucuresti!
tiberiu200917/01/2014 at 14:31
Si eu am postat linkul pe pagina de Facebook a lui Andreea Paul.Nici o reactie.
theophyle17/01/2014 at 14:47
Andreea Paul? Ma faci sa rad 😆 Aia misca numai dupa ce Blaga da ordin!
tiberiu200917/01/2014 at 15:57
“Aia misca numai dupa ce Blaga da ordin!”
O fi asa. Dar ea este singurul fruntas politic care si obisnuieste sa raspunda pe Facebook si pe blogul ei. Si are mai multi comentatori decat orice alt fruntas al opozitiei.
theophyle17/01/2014 at 16:36
PDL & dna respectiva nu sunt OPOZITIE, sunt colabortionisti cu USL-ul, restul sunt jocuri de glezne!
radu217/01/2014 at 13:44
buna ziua. l-am auzit ieri http://www.hotnews.ro/stiri-politic-16426643-directorul-sie-teodor-melescanu-despre-eventuala-candidatura-presedintie-discutat-sunt-disponibil-daca-exista-interes.htm isarescu se gandeste, maior ar vrea si el,geoana amusina …mai rasfirati mai baieti ,mai rasfirati
theophyle17/01/2014 at 13:53
Asta e de la tineretul liberal are si el 73 de ani, ca tot omul 😆
brindusa.frunza17/01/2014 at 23:02
Tineretul ieuras, poate! 🙂
theophyle17/01/2014 at 15:12
postare noua – Socialismul futăcios
brindusa frunza20/01/2014 at 13:48
Corect! O mare uniune consensuala!
Se pregateste lumea de alegeri! Fifty-fifty-outdoor in casa!
In urma celei mai mari tranzactii de pe piata outdoor din acest an, fondatorul Romania TV si mana dreapta a deciziilor de afaceri a primarului Chiliman detin cote egale in deciziile de afaceri pe care le ia cea mai mare companie de publicitate outdoor din Romania.
(sursa AdPlayers-oct-2013)
« Protestanţii (6): de la Hus la Calvin / Calvin si Reforma Elvetiana
Ştiri Externe: 17 ianuarie 2014 / Daily Mail sau Daily Fail »

References: CSM 
 CSM 
 CSM 
 CSM 
 CSM 
 CSM